**1. ชื่อโครงการ** ปฐมนิเทศนักเรียน

**2**.  **สอดคล้องกับมาตรฐานและตัวบ่งชี้**

2.1 **มาตรฐานการศึกษาท้องถิ่น**

มาตรฐานที่ 12 ผู้เรียนมีความสามารถในการคิดและอยู่ร่วมกันในสังคมได้อย่างมี

ความสุข

2.2 **มาตรฐาน สมศ.**

**ตัวบ่งชี้ ที่ 2 ผู้เรียนมีคุณธรรม จริยธรรมและค่านิยมที่พึงประสงค์**

**3. หลักการและเหตุผล**

พระราชบัญญัติการศึกษาแห่งชาติ พ.ศ. 2542 กำหนดแนวทางการจัดการศึกษาโดยยึดหลักว่า ผู้เรียนทุกคนมีความรู้ความสามารถเรียนรู้ และพัฒนาตนเองได้ ผู้เรียนมีความสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติ และเต็มศักยภาพ โดยคำนึงถึงความแตกต่างระหว่าง บุคคล ฝึกทักษะกระบวนการคิด การจัดการ การเผชิญสถานการณ์ และการประยุกต์ความรู้ มาใช้ในการแก้ปัญหา และเรียนรู้จากประสบการณ์จริงประกอบกับมีการเปลี่ยนแปลงอย่างรวดเร็ว ของสังคมและเทคโนโลยี ก่อให้เกิดทั้งผลดี และผลเสียต่อการดำเนินชีวิตในปัจจุบัน จำเป็นต้องปรับเปลี่ยนวิธีการดำเนินชีวิตให้สามารถดำรงชีวิตอยู่ในสังคมได้อย่างมีคุณค่า มีศักดิ์ศรี และมีความสุข

การปฐมนิเทศ คือ การแนะนำให้นักเรียนใหม่ได้ทราบถึงกฎระเบียบข้อบังคับวินัย ผู้บริหาร ตลอดจนถึงการปฏิบัติตัวของนักเรียนที่ต้องเข้ามาอยู่ในโรงเรียน การปฐมนิเทศนับว่าเป็นกิจกรรมที่มีความสำคัญยิ่ง ที่จะต้องจัดขึ้น เพื่อให้นักเรียนได้ทราบถึงประวัติความเป็นมาของโรงเรียน โครงสร้างขององค์กร ผู้บริหารและบุคลากร รับทราบถึงกฎระเบียบ ข้อบังคับ วินัย การปฏิบัติตัวของนักเรียน ตลอดจนช่วยปลูกฝังทัศนคติ ให้มีความรู้สึกที่ดีต่อโรงเรียน และเพื่อนนักเรียน

ด้วยเหตุนี้ โรงเรียนชากังราววิทยา(อินทร์-ชุ่ม ดีสารอุปถัมภ์) จึงได้จัดจัดกิจกรรมปฐมนิเทศนักเรียนชั้นมัธยมศึกษาปีที่ 1 และ นักเรียนชั้นมัธยมศึกษาปีที่ 4 ขึ้น

**4. วัตถุประสงค์**

4.1 เป็นกิจกรรมฝึกอบรมให้ความรู้เรื่องประวัติความเป็นมาของโรงเรียนและแนะนำโครงสร้างขององค์กร ผู้บริหารและบุคลากร อาคารสถานที่ กฎระเบียบ ข้อบังคับ วินัย ตลอดจนถึงการปฏิบัติตัวของนักเรียน

4.2 เพื่อปลูกฝังทัศนคติแก่นักเรียนใหม่ ให้มีความรู้สึกที่ดีต่อโรงเรียน และเพื่อนนักเรียน

**5. เป้าหมาย/ผลลัพธ์**

**5.1 เป้าหมายเชิงปริมาณ** :

นักเรียนของโรงเรียนชากังราววิทยา( อินทร์-ชุ่มดีสารอุปถัมภ์)ระดับชั้น ม.1 และ ม.4

ปีการศึกษา 2559

**5.2 เป้าหมายเชิงคุณภาพ** :

จัดอบรมให้ความรู้เรื่อง กฎระเบียบข้อบังคับ วินัย ผู้บริหาร ตลอดจนถึงการปฏิบัติตัวของนักเรียนที่ต้องเข้ามาอยู่ในโรงเรียน ประวัติความเป็นมาของโรงเรียนโครงสร้างขององค์กรผู้บริหารและบุคลากร ตลอดจนช่วยปลูกฝังทัศนคติ ให้มีความรู้สึกที่ดีต่อโรงเรียน และเพื่อนนักเรียน ให้กับนักเรียนของโรงเรียนชากังราววิทยา( อินทร์-ชุ่มดีสารอุปถัมภ์)ระดับชั้น ม 1 และ ม 4 ปีการศึกษา 2559

**6. ความสอดคล้องกับแผนพัฒนาท้องถิ่น/แผนพัฒนาการศึกษาของสถานศึกษา**

6**.1 สอดคล้องกับแผนพัฒนาเทศบาลเมืองกำแพงเพชร**

**ยุทธศาสตร์ที่ 2** การส่งเสริมและพัฒนาผู้เรียนให้มีความรู้ ความสามารถตามอัจฉริยะภาพสู่ประชาคมอาเซียน

**แนวทางการพัฒนาที่ 2.2** ส่งเสริมให้ผู้เรียนมีความสามารถทำงานร่วมกับผู้อื่นได้

รักการเรียนรู้ และพัฒนาตนเองอย่างต่อเนื่องตามแนวปรัชญาของเศรษฐกิจพอเพียง

**6.2 สอดคล้องกับแผนพัฒนาการศึกษาของโรงเรียนชากังราววิทยา( อินทร์-ชุ่มดีสารอุปถัมภ์)**

**สอดคล้องกับยุทธศาสตร์ที่**

**สอดคล้องกับแนวทางการพัฒนา**ที่

**7.วิธีการดำเนินการ**

|  |  |  |  |
| --- | --- | --- | --- |
| **กิจกรรม** | | **ระยะเวลา** | **ผู้รับผิดชอบ** |
| P (Plan)  ขั้นวางแผน | - ประชุมครูทุกกลุ่มสาระเพื่อวางแผนและกำหนดระยะเวลาดำเนินโครงการ  - เสนอโครงการเพื่อขออนุมัติ  - มอบหมายหน้าที่ | มีนาคม 2559  เมษายน 2559  พฤษภาคม 2559 |  |
| D (Do)  ขั้นดำเนินการ | - จัดหาวัสดุที่ใช้ในโครงการได้แก่ กระดาษถ่ายเอกสาร หมึกเครื่องถ่ายเอกสาร ป้ายโครงการ และวัสดุอื่นๆ ที่จำเป็น  - ดำเนินการปฏิบัติกิจกรรมตามตามโครงการโดยการจัดกิจกรรมเป็นฐานประกอบด้วย ฐาน แนะนำบุคลากร,แนะนำสถานที่,งานปกครอง ระเบียบวินัยของโรงเรียน,งานวิชาการ | เดือน พฤษภาคม 2559  6 พฤษภาคม 2559 |  |
| C (Check)  ขั้นกำกับติดตาม | - กำกับติดตามการดำเนินการตามแผนที่จัดเตรียมไว้ | พฤษภาคม 2559 |  |
| A (Action)  ขั้นนำข้อมูลไปใช้ | - สรุปผลการจัดทำโครงการและประเมินผล เพื่อนำไปใช้ในการพัฒนาโครงการครั้งต่อไป | พฤษภาคม 2559 |  |

**8.ระยะเวลาดำเนินการ**

มีนาคม 2559 – พฤษภาคม 2559 (ภาคเรียนที่1 ปีการศึกษา 2559)

**9.สถานที่ดำเนินการ**

โรงเรียนชากังราววิทยา( อินทร์-ชุ่มดีสารอุปถัมภ์)

**10.หน่วยงานที่รับผิดชอบ**

กลุ่มบริหารงานทั่วไปโรงเรียนชากังราววิทยา( อินทร์-ชุ่มดีสารอุปถัมภ์)

**11. งบประมาณ** ( ที่มาของงบประมาณ: สถานศึกษา ) ทั้งสิ้น 45,000 บาท (สี่หมื่นห้าพันบาท)

รายละเอียดดังนี้

11.1 ค่าอาหารกลางวันจำนวน 240 คน ๆ ละ 1 มือ ๆ ละ 35 บาท เป็นเงิน 8,400 บาท

11.2 ค่าป้ายไวนิลโครงการขนาด 110 x 500 cm

**รวมเป็นเงิน** 45,000  **บาท**

หมายเหตุ ค่าใช้จ่ายสามารถถัวจ่ายได้ทุกรายการ

**12.การติดตามประเมินผล**

|  |  |  |
| --- | --- | --- |
| **ตัวชี้วัดความสำเร็จของโครงการ** | **วิธีการติดตามและ**  **การประเมินผล** | **เครื่องมือติดตามและ**  **การประเมินผล** |
| 1. นักเรียนโรงเรียนชากังราววิทยา(อินทร์-ชุ่ม ดีสารอุปถัมภ์) ชั้นมัธยมศึกษาปีที่ 1และ ชั้นมัธยมศึกษาปีที่ 4เข้าร่วมกิจกรรมร้อยละ 80  2. นักเรียนมีความพึงพอใจในการเข้าร่วมโครงการร้อยละ 90 | ตรวจรายชื่อผู้เข้าร่วมกิจกรรม  ตอบแบบสอบถามความพึงพอใจ | รายชื่อผู้เข้าร่วมกิจกรรม  แบบสอบถามความพึงพอใจ |

**13.ผลที่คาดว่าจะได้รับ**

นักเรียนได้ทราบถึงประวัติความเป็นมาของโรงเรียนและแนะนำโครงสร้างขององค์กร ผู้บริหารและบุคลากร อาคารสถานที่ของโรงเรียนชากังราววิทยา(อินทร์-ชุ่ม ดีสารอุปถัมภ์) และนักเรียนได้ทราบถึงกฎระเบียบ ข้อบังคับ วินัย ตลอดจนถึงการปฏิบัติตัวของนักเรียน ตลอดจนช่วยปลูกฝังทัศนคติแก่นักเรียนใหม่ ให้มีความรู้สึกที่ดีต่อโรงเรียน และเพื่อนนักเรียน

**14. ผู้จัดทำโครงการ**

( นายบวงสวง น้อมเศียร )

ตำแหน่ง ครู วิทยฐานะ ครูชำนาญการพิเศษ

**15. ผู้เสนอโครงการ**

(นายฉัตรชัย ทองจรัส)

หัวหน้าฝ่ายบริหารงานทั่วไป

**16. ผู้เห็นชอบโครงการ**

- เห็นควรอนุมัติ

(นางณัฐณิชา กล้าหาญ)

หัวหน้าฝ่ายบริหารงานงบประมาณ

**17. ผู้อนุมัติโครงการ**

- อนุมัติ

(นางสาวสุชีลา อภัยราช)

**ตำแหน่ง** รองผู้อำนวยการสถานศึกษา รักษาการในตำแหน่ง

ผู้อำนวยการโรงเรียนชากังราววิทยา (อินทร์-ชุ่ม ดีสารอุปถัมภ์)